paragraph_text: Dug je 3236 metara. Cijelim je vodotokom ograđen, što je zacijelo bilo i u starom vijeku, zbog sprječavanja preplavljivanja polja. Izvor je na 80 m nadmorske visine. Danas vrije do 25 — 30 dana nakon prestanka kiša. Iz središta Dola teče ka sjeveru kroz samo središte polja, sve do antičkog carda (glavna prometnica kroz Starogradsko polje u pravcu zapad istok). Pritoci Vira redom su Lucijca (utječe nakon 100 metara Vira) i Krušvica (na Jorinama nizvodno od Ostojića mlina). U more se ulijeva na sjevernoj strani parka Vorbe u Starom Gradu, tik sjeverno od starogrčkog Pharosa.Ivica Moškatelo: Farion — antička hvarska rijeka Tartajun br. 2. Pristupljeno 19. kolovoza 2020.